
DR.30.10.2013 65 

 

penyelidikan dengan memperbanyakkan kajian dan penulisan untuk penerbitan di peringkat 
antarabangsa. Dibandingkan dengan Bajet 2013, jumlah yang sama turut diperuntukkan 
kepada lima universiti untuk menjalankan penyelidikan. Persoalan yang ingin saya 
bangkitkan kepada kementerian ialah mengambil kira kesamaan bajet yang diperuntukkan 
kerajaan, apakah ini memberikan gambaran bahawa universiti awam dilihat gagal 
memanfaatkan bajet yang diberikan pada tahun 2013, memperlihatkan kepada ranking 
universiti di dalam ranking antara bangsa setiap tahun. Saya ingin mencadangkan kepada 
kementerian supaya memberikan fokus, memberikan peluang pula kepada pengupayaan 
IPT, empowerment of the IPTS. Kita upayakan mereka supaya sama-sama menyumbang 
kepada merancakkan budaya ilmu di kalangan masyarakat. 

Bagi teras yang kelima iaitu menyejahterakan kehidupan rakyat. Saya hendak 
fokus kepada pembangunan sukan dan juga belia negara. Saya tengok Menteri Belia dan 
Sukan ada? Dia sudah keluar tadi. Saya ingin kemukakan secara khusus mengenai belia. 
Okey, dia dengar saya panggil. Terima kasih Yang Berhormat Menteri. Bajet 2014, kita 
lihatkan janji Perdana Menteri, RM200 juta menaik taraf dan melaksanakan pendekatan dua 
syif di IKBN. Antara bidang latihan yang telah dikenal pasti merangkumi automotif marin, 
kimpalan dan pendawaian elektrik yang memanfaatkan lebih 15,000 pelatih IKBN di seluruh 
negara.  

Akan tetapi saya ingin tanya kepada kementerian, dalam masa yang sama kita 
menyaksikan perbelanjaan pengurusan dan pembangunan IKBN pada tahun 2014 telah 
dikurangkan jika dibandingkan dengan tahun lepas. Bagi pembangunan sukan negara, 
RM239 juta diperuntukkan untuk meneruskan kecemerlangan sukan. Naik taraf kompleks, 
program perintis dan menggilap kemahiran jurulatih. Akan tetapi, kita juga teliti, 
perbelanjaan pengurusan butiran pembangunan sukan telah dikurangkan sebanyak RM8.4 
juta daripada RM35.3 juta. 

Dalam masa yang sama, saya juga ingin menyatakan di sini bahawa Yang Amat 
Berhormat Pekan juga paling tidak pun telah meniru sedikit pandangan di dalam 
belanjawan Pakatan Rakyat apabila beliau mengungkapkan bagi mengurangkan kadar 
pengangguran di kalangan siswazah dengan menggalakkan siswazah menceburi dalam 
bidang keusahawanan. Dana pinjaman sebanyak RM50 juta di bawah Tabung Usahawan 
Siswazah dikendali SME Bank. Ini Tuan Yang di-Pertua, serupa dengan belanjawan 
Pakatan Rakyat. Ini maknanya dia tiru kita. Akan tetapi tidak apalah untuk kebaikan belia, 
kita pun sokong, tidak ada masalah.  

Tuan Yang di-Pertua, saya ingin juga bangkitkan beberapa perkara yang penting. 
Kita lihat di dalam belanjawan ini, perkara yang ditegaskan oleh kerajaan ialah soal 
memastikan tidak ada ketirisan. GST, ketika dibahaskan oleh pihak Barisan Nasional 
mengatakan bahawa dengan GST ini boleh memastikan tiada ketirisan. Kerajaan tunjukkan 
kesungguhan dengan buat jawatankuasa, pastikan tidak ada kebocoran. Kebocorannya 
banyak, berbilion ringgit. 

Akan tetapi saya hendak minta penjelasan daripada pihak kementerian, daripada 
Yang Amat Berhormat Perdana Menteri. Ingin tubuhkan unit dalam setiap jabatan, okey. 
Akan tetapi kalau kita teliti belanja, bajet untuk SPRM iaitu Suruhanjaya Pencegah Rasuah 
Malaysia, kalau kira Ahli-ahli Yang Berhormat boleh buka dan teliti dan buat kiraan, belanja 
kita untuk memastikan SPRM itu boleh berperanan hanyalah 3% sahaja daripada 
keseluruhan belanja yang diperuntukkan untuk Jabatan Perdana Menteri, hanya 3%. 

Dalam usaha kita untuk mengekang rasuah, memastikan tidak ada 
penyelewengan, kita hanya memperuntukkan 3%. Kalau hendak buat perbandingan, 
katalah dengan Singapura misalnya. Negara Singapura kenapa saya buat perbandingan? 
Ini kerana rasuah di negara tersebut hampir tiada, antara yang terbaik di dunia. Belanjawan 
negara Singapura tahun 2013 Tuan Yang di-Pertua, memperuntukkan bahawa bagi 
memastikan rasuah itu dihapuskan dan di combat atau ditangani dengan cara yang tegas, 
kerajaan memperuntukkan 9% daripada belanja Jabatan Perdana Menteri Singapura 
walaupun dalam keadaan negara tersebut bersih daripada rasuah ini, tetapi mereka 
komited dengan meletakkan belanja yang mencukupi. 



penyelidikan dengan memperbanyakkan kajian dan penulisan untuk penerbitan di peringkat antarabangsa. Dibandingkan dengan Bajet 2013, jumlah yang sama turut diperuntukkan kepada lima universiti untuk menjalankan penyelidikan. Persoalan yang ingin saya bangkitkan kepada kementerian ialah mengambil kira kesamaan bajet yang diperuntukkan kerajaan, apakah ini memberikan gambaran bahawa universiti awam dilihat gagal memanfaatkan bajet yang diberikan pada tahun 2013, memperlihatkan kepada ranking universiti di dalam ranking antara bangsa setiap tahun. Saya ingin mencadangkan kepada kementerian supaya memberikan fokus, memberikan peluang pula kepada pengupayaan IPT, empowerment of the IPTS. Kita upayakan mereka supaya sama-sama menyumbang kepada merancakkan budaya ilmu di kalangan masyarakat. Bagi teras yang kelima iaitu menyejahterakan kehidupan rakyat. Saya hendak fokus kepada pembangunan sukan dan juga belia negara. Saya tengok Menteri Belia dan Sukan ada? Dia sudah keluar tadi. Saya ingin kemukakan secara khusus mengenai belia. Okey, dia dengar saya panggil. Terima kasih Yang Berhormat Menteri. Bajet 2014, kita lihatkan janji Perdana Menteri, RM200 juta menaik taraf dan melaksanakan pendekatan dua syif di IKBN. Antara bidang latihan yang telah dikenal pasti merangkumi automotif marin, kimpalan dan pendawaian elektrik yang memanfaatkan lebih 15,000 pelatih IKBN di seluruh negara. Akan tetapi saya ingin tanya kepada kementerian, dalam masa yang sama kita menyaksikan perbelanjaan pengurusan dan pembangunan IKBN pada tahun 2014 telah dikurangkan jika dibandingkan dengan tahun lepas. Bagi pembangunan sukan negara, RM239 juta diperuntukkan untuk meneruskan kecemerlangan sukan. Naik taraf kompleks, program perintis dan menggilap kemahiran jurulatih. Akan tetapi, kita juga teliti, perbelanjaan pengurusan butiran pembangunan sukan telah dikurangkan sebanyak RM8.4 juta daripada RM35.3 juta. Dalam masa yang sama, saya juga ingin menyatakan di sini bahawa Yang Amat Berhormat Pekan juga paling tidak pun telah meniru sedikit pandangan di dalam belanjawan Pakatan Rakyat apabila beliau mengungkapkan bagi mengurangkan kadar pengangguran di kalangan siswazah dengan menggalakkan siswazah menceburi dalam bidang keusahawanan. Dana pinjaman sebanyak RM50 juta di bawah Tabung Usahawan Siswazah dikendali SME Bank. Ini Tuan Yang di-Pertua, serupa dengan belanjawan Pakatan Rakyat. Ini maknanya dia tiru kita. Akan tetapi tidak apalah untuk kebaikan belia, kita pun sokong, tidak ada masalah. Tuan Yang di-Pertua, saya ingin juga bangkitkan beberapa perkara yang penting. Kita lihat di dalam belanjawan ini, perkara yang ditegaskan oleh kerajaan ialah soal memastikan tidak ada ketirisan. GST, ketika dibahaskan oleh pihak Barisan Nasional mengatakan bahawa dengan GST ini boleh memastikan tiada ketirisan. Kerajaan tunjukkan kesungguhan dengan buat jawatankuasa, pastikan tidak ada kebocoran. Kebocorannya banyak, berbilion ringgit. Akan tetapi saya hendak minta penjelasan daripada pihak kementerian, daripada Yang Amat Berhormat Perdana Menteri. Ingin tubuhkan unit dalam setiap jabatan, okey. Akan tetapi kalau kita teliti belanja, bajet untuk SPRM iaitu Suruhanjaya Pencegah Rasuah Malaysia, kalau kira Ahli-ahli Yang Berhormat boleh buka dan teliti dan buat kiraan, belanja kita untuk memastikan SPRM itu boleh berperanan hanyalah 3% sahaja daripada keseluruhan belanja yang diperuntukkan untuk Jabatan Perdana Menteri, hanya 3%. Dalam usaha kita untuk mengekang rasuah, memastikan tidak ada penyelewengan, kita hanya memperuntukkan 3%. Kalau hendak buat perbandingan, katalah dengan Singapura misalnya. Negara Singapura kenapa saya buat perbandingan? Ini kerana rasuah di negara tersebut hampir tiada, antara yang terbaik di dunia. Belanjawan negara Singapura tahun 2013 Tuan Yang di-Pertua, memperuntukkan bahawa bagi memastikan rasuah itu dihapuskan dan di combat atau ditangani dengan cara yang tegas, kerajaan memperuntukkan 9% daripada belanja Jabatan Perdana Menteri Singapura walaupun dalam keadaan negara tersebut bersih daripada rasuah ini, tetapi mereka komited dengan meletakkan belanja yang mencukupi.